# Bük, Bükfürdő Közhasznú Turisztikai Egyesület „**Bükfürdői élménycsomag” elnevezésű nyereményjáték** részvételi és játékszabályzata

1. A játék szervezője

**A „Bükfürdői élménycsomagelnevezésű nyereményjáték** (a továbbiakban: „**Játék**”) szervezője a **Bük, Bükfürdő Közhasznú Turisztikai Egyesület** (székhely: 9737 Bük, Eötvös utca 11.) (továbbiakban, mint **Szervező**).

2. A játékban történő részvétel feltételei

2. A Játékban kizárólag azon állandó, nyilvántartott magyarországi lakóhellyel rendelkező, 18. életévét betöltött, devizabelföldi, az illetékes magyar hatóság által kiadott érvényes személyazonosító igazolvánnyal rendelkező, magyar állampolgár, természetes személy (a továbbiakban: ”Játékos”) vehet részt, aki a Játék 3. pontban meghatározott időtartama alatt LivingAds promócióban részt vesz és a [www.visitbuk.hu](http://www.visitbuk.hu) weboldalon elhelyezett kérdésekre helyes választ ad és válaszait elektronikus úton elküldi a megadott email címünkre, valamint elfogadja a jelen játékszabályzatban (a továbbiakban: ”Játékszabályzat”) leírt valamennyi feltételt.

3. A játék időtartama

A Játék **2019. június 01. napjától 2019. július 01. napjáig** tart. A Játék kezdete előtt és befejezését követően beküldött Pályázatok a Játékban nem vesznek részt.

4. A játék menete, nyeremények, sorsolás

4.1 Azon Játékos részére, akinek a beküldött pályázatát közjegyző jelenlétében kisorsoljuk, a Szervező a sorsolást követő 15 napon belül az alábbi nyereményt adja át:

**1 db Családi fürdő napijegy (2 felnőtt + 1 gyermek) a Bükfürdő Thermal & Spa-ba, valamint 2 db Kristály Torony Kalandpark kötélpálya napi belépőjegyet, valamint a Szervező által összeállított ajándékcsomagot, melynek tartalma 1 db időtálló Ízek – Büki Recepteskönyv, 1 db #bükfürdő hűtőmágnes, 1 db Bükfürdői Esszencia hűtőmágnes.**

4.2 Az 5.1 pontban írt Nyeremény jogosultja megállapításának időpontja: **2019. július 02. 24:00 óra**

4.3 A Nyeremény másra át nem ruházható, és készpénzre át nem váltható.

4.4 A Szervező a 4.2 pontban részletezett sorsoláson összesen 1 darab tartaléknyertes Pályázatot sorsol ki. A tartaléknyertes abban az esetben válik jogosulttá a Nyereményre, amennyiben a nyertes nem működik együtt a Szervezővel vagy a Lebonyolítóval, vagy a Nyereményt nem veszi át, vagy bármely más okból a Játékból kizárásra kerül.

5. Nyertes értesítése, nyeremények átvétele

5.1 A Lebonyolító a sorsolás időpontját követő 1 (egy) munkanapon belül a Játékos által megadott elérhetőség(ek)en felveszi a kapcsolatot a nyertes játékossal. A Játékosnak ezután 8 (nyolc) munkanapon belül kell felvennie a kapcsolatot a Szervezővel és meg kell adnia a Nyeremény átvételéhez szükséges adatait, valamint a Nyeremény kapcsán teljesítendő adó- és járulékfizetési kötelezettség teljesítéséhez szükséges adatokat. A Nyereményt a Nyertes üzenetben egyeztetett módon fogja megkapni a Szervezőtől. A Szervező fenntartja a jogot arra, hogy a bármely okból határidőben át nem vett Nyereményről (ideértve azt az esetet is, ha a Nyertes a szükséges adatokat nem adja meg a kellő határidőben) a sorrendben következő tartaléknyertest értesítse.

5.2 A Szervező kizárhatja a Játékból azt a Pályázatot, amelyre nézve az azt beküldő Játékos részére a nyereményt azért nem lehet átadni, mert a Pályázatot beküldő Játékos egyéb okból nem felel meg a jelen Játékszabályzatban írt személyi feltételeknek.

6. Adatvédelem, vegyes rendelkezések

6.1 A Játékos a Pályázat elküldésével kifejezetten és önkéntesen hozzájárul ahhoz, hogy az általa megadott személyes adatokat a Szervező és megbízott adatfeldolgozója Játék lebonyolítása céljából, továbbá a Játékban elnyert nyeremény kapcsán teljesítendő adó- és járulékfizetési kötelezettség teljesítése céljából felhasználja és kezelje. Az adatok kezelését a Szervező, mint adatkezelő, feldolgozását a Szervező végzi.

6.2. A Játékosok Pályázatuk elküldésével tudomásul veszik, és kifejezetten hozzájárulnak ahhoz, hogy:

- nyertesség esetén Játékos köteles megadni a Nyeremény kézbesítéséhez és a Nyeremény kapcsán teljesítendő adó- és járulékfizetési kötelezettség teljesítéséhez szükséges adatokat: teljes név, postacím, telefonszám, mely adatokat Szervező és Lebonyolító csak a Nyeremény kézbesítésének megvalósulásáig kezel és tárol. Az adatok ezután törlésre kerülnek

6.3 A Játék semmilyen módon nem szponzorált a Wagawin GmbH által, illetve semmilyen tekintetben nem kapcsolódik a Wagawin GmbH -hez. Az adatszolgáltatás nem a Wagawin GmbH részére, hanem a Szervező részére történik. A szolgáltatott adatok kizárólag a Játék lebonyolítása céljából kerülnek felhasználásra.

7. Felelősség

7. A Szervező fenntartja a jogot, hogy a Játékszabályt indokolt esetben bármikor megváltoztathassa. A jelen játékszabályzatot és annak esetleges módosításait közzéteszi a <https://www.visitbuk.hu> weboldalán.

**Bük, 2019. május 03.**

**BBKTE**

Szervező